**Campania *Time to Move 2020*** în județul Dâmbovița

Pentru al șaselea an consecutiv, **Campania *Time to Move*** s-a desfășurat pentru tinerii din liceele din județul Dâmbovița, reprezentând o inițiativă a *Eurodesk* - *serviciul european de informare pentru tineri şi cei care lucrează cu tinerii şi structură suport pentru programul Erasmus+ în domeniul tineretului*.

Ca și în perioada anterioară, campania a cuprins o serie de evenimente organizate pe tot parcursul lunii octombrie organizate în 35 de țări europene, printre care și România. Activitățile au fost concepute astfel încât să-i ajute pe tineri să descopere posibilitățile prin care pot merge în străinătate pentru a participa la un proiect internațional, pot explora Europa sau pot câștiga experiența de care au nevoie pentru viitorul lor.

Activitățile au valorificat informațiile furnizate de Serviciul European Eurodesk, pentru a-i ajuta pe tineri să găsească proiectul internațional cel mai potrivit pentru nevoile lor, un serviciu de voluntariat într-o altă țară pentru câteva luni, un schimb școlar pentru un semestru, diverse stagii în străinătate.

Debutul campaniei a avut loc în data de 13 octombrie, la Liceul ”Ienachita Văcărescu” din Târgoviște, titlul evenimentului fiind *Campania Time to Move 2020* și a avut ca scop conștientizarea tinerilor cu privire la numeroasele oportunități de a merge în străinătate, de a lua parte la proiecte internaționale în Europa și în lumea întreagă, precum și sensibilizarea tinerilor cu privire la cetățenia activă și promovarea serviciilor de informare pe care Eurodesk le oferă în legătură cu oportunitățile de mobilitate internațională.

La activitățile de multiplicare în trei unități de învățământ din județul Dâmbovița, au participat peste 200 elevi din clasele terminale de gimnaziu și liceu.

Aceștia au aflat informații utile despre Campania Time to Move 2020, despre Eurodesk - această rețea europeană de informare dedicată integral furnizării de informații europene tinerilor, despre Portalul European pentru Tineret și despre Programul Corpul European de Solidaritate (ESC).

Participanții au fost interesați de informațiile primite, au consultat site-urile menționate în materialul informativ, au pus întrebări și au prezentat ca sigură vizitarea pe viitor a acestora, fiind interesați în principal de temele legate de studiu și de voluntariat.

În egală măsură au dovedit interes pentru noi proiecte prin programul Erasmus+. Principala idee comună a activităților și evenimentelor desfășurate a fost implicarea tinerilor în viața comunității prin proiecte de solidaritate finanțate în cadrul programului ESC [www.suntsolidar.eu](http://www.suntsolidar.eu) .

De reținut este faptul că prin intermediul platformelor si site-urilor indicate mai jos, orice tânăr poate obține permanent informații despre evenimente care le sunt adresate și care vor avea loc în diverse locuri din Europa.

* <http://europa.eu/youth/evs_database>
* <https://europa.eu/youth/week_en#eyw-youth-events>
* <https://europa.eu/youth/week_en>
* <https://www.facebook.com/Saptamana.Europeana.a.Tineretului/>
* <https://timetomove.eurodesk.eu/ro/>
* [www.eurodesk.ro](http://www.eurodesk.ro/)
* [www.eurodesk.eu](http://www.eurodesk.eu/)
* [http://www.erasmusplus.ro](http://www.erasmusplus.ro/)
* <http://www.facebook.com/eurodesk.romania>
* <https://groups.yahoo.com/groups/eurodesk_info>
* <http://europa.eu/youth/vp/opportunity_list>
* <http://europa.eu/youth/RO_ro>
* [www.suntsolidar.eu](http://www.suntsolidar.eu)
* <https://europa.eu/youth/discovereu_ro>

**Inspector școlar,**

 **Prof. Valentin Stancu**